Muodonvaihdos
Näät korennon
 veen yllä kimmelsiipisen.
          Smaragdit on
 sen silmät, ruumis neula kultainen.

 Mut missä niljainen on lätäkkö,
          olento ruma nää.
          rutainen, sarvipää,
 kuin pieni, rietas lohikäärmeensikiö.

 Kuin painajainen yössä rapakon
          se murhaa, verta juo,
          siks kunnes luo
 se kerran yltään rumuutensa naamion

          ja korennon
 näät kauniin, kimmelsiipisen.
          Smaragdit on
 sen silmät, ruumis neula kultainen.